Piero Messina
Piero Messina (sündinud 30. aprillil 1981 Caltagirones, Sitsiilias) on Itaalia filmirežissöör, stsenarist ja helilooja. Messina äratas juba filmikoolis õppides festivalidel tähelepanu oma lühifilmidega. 2011. aastal jõudis tema lühifilm "Maa" (Terra) Cannes'i filmifestivali võistlusprogrammi. Ta töötas režissööri assistendina Paolo Sorrentino filmi "Kohutav ilu" (2013) juures, mis sai 2014. aastal parima võõrkeelse filmi Oscari. 2015. aastal esilinastus Veneetsia filmifestivalil Messina esimene täispikk mängufilm "Ootus" (L'attesa), peaosas Juliette Binoche. Selles filmis kõlab ka Arvo Pärdi muusika. Messina ise on kirjutanud samuti muusikat mitmetele filmidele.